Segir aðhald í ríkisfjármálum ekki nægt
Greining Íslandsbanka segir, að ráða megi af fjárlagafrumvarpinu fyrir árið 2006, sem lagt var fram í gær, að aðhald ríkisfjármála verði áfram lítið og hagstjórn að mestu leyti á herðum Seðlabankans. Samkvæmt frumvarpinu verður ríkissjóður rekinn með 14,2 milljarða króna tekjuafgangi á næsta ári.
Í Morgunkorni Íslandsbanka segir, að tekjur ríkissjóðs hafi aukist hratt undanfarið, ekki síst vegna mikillar neyslu landans sem skili miklum virðisaukaskatti og vörugjöldum í ríkiskassann. Í slíku árferði komi ekki á óvart þótt afgangur verði af rekstri ríkissjóðs. Því sé vafasamt að benda á stöðu ríkiskassans og horfur í næstu framtíð sem vísbendingu um aukið aðhald. Ýmsir sjálfvirkir þættir séu að verki, sem tengi afkomu ríkissjóðs við hagsveifluna. Auk tekna af veltusköttum lækki bótagreiðslur í góðæri og tekjuskattar hækki með launahækkunum almennings. Þegar verr ári í hagkerfinu eigi hið gagnstæða sér stað og þá geti staða ríkissjóðs versnað býsna hratt.
"Skattalækkanir án samsvarandi niðurskurðar á útgjöldum eru óheppilegar á þenslutímum þar sem þær auka við neyslu almennings og draga úr því svigrúmi sem ríkið annars hefur til slíkra lækkana og/eða aukningar í framkvæmdum þegar gefa fer á bátinn efnahagslega. Væri ríkisstjórninni verulega í mun að beita ríkisfjármálum til þess að mýkja hagsveifluna myndi fara betur á því að bæði yrði beitt tekju- og útgjaldahlið ríkisfjármálanna í því skyni, en ekki aðeins haldið í við útgjaldahliðina. Aðhald það sem birtist í útgjaldahlið frumvarps til fjárlaga mun að líkum ekki duga til þess að draga úr ójafnvægi í hagkerfinu svo neinu nemi, og fyrir bragðið er útlit fyrir að Seðlabankinn finni sig knúinn til að auka aðhald peningamála enn frekar á næstunni," segir síðan í Morgunkorni.
Þar er hagspá fjármálaráðuneytisins, sem birt var í gær, einnig gagnrýnd, og sagt að afar hæpið sé að reikna með því að lending hagkerfisins eftir uppsveifluna verði jafn mjúk og þar sé gert ráð fyrir.
Greining Íslandsbanka segir, að ráða megi af fjárlagafrumvarpinu fyrir árið 2006, sem lagt var fram í gær, að aðhald ríkisfjármála verði áfram lítið og hagstjórn að mestu leyti á herðum Seðlabankans.
Samkvæmt frumvarpinu verður ríkissjóður rekinn með 14,2 milljarða króna tekjuafgangi á næsta ári.
Í Morgunkorni Íslandsbanka segir, að tekjur ríkissjóðs hafi aukist hratt undanfarið, ekki síst vegna mikillar neyslu landans sem skili miklum virðisaukaskatti og vörugjöldum í ríkiskassann.
Í slíku árferði komi ekki á óvart þótt afgangur verði af rekstri ríkissjóðs.
Því sé vafasamt að benda á stöðu ríkiskassans og horfur í næstu framtíð sem vísbendingu um aukið aðhald.
Ýmsir sjálfvirkir þættir séu að verki, sem tengi afkomu ríkissjóðs við hagsveifluna.
Auk tekna af veltusköttum lækki bótagreiðslur í góðæri og tekjuskattar hækki með launahækkunum almennings.
Þegar verr ári í hagkerfinu eigi hið gagnstæða sér stað og þá geti staða ríkissjóðs versnað býsna hratt.